טום קרוז

קרוז, [[1989]]
תומאס קרוז מייפות'ר הרביעי (באנגלית: Thomas Cruise Mapother IV; נולד ב-3 ביולי 1962), הידוע בתור טום קרוז, הוא שחקן קולנוע ומפיק אמריקאי. הוא היה מועמד לשלושה פרסי אוסקר וזכה בשלושה פרסי גלובוס הזהב לאותם הסרטים: "נולד בארבעה ביולי" (1989), "ג'רי מגווייר" (1996) ו"מגנוליה" (1999).

==ביוגרפיה==
קרוז נולד בעיר סירקיוז שבמדינת ניו יורק, למשפחה נוצרית-קתולית. בנם של מרי לי (לבית פייפר), מורה לחינוך מיוחד, ותומס קרוז מייפות'ר השלישי (נפטר ב-1984), מהנדס חשמל. שם המשפחה של קרוז מקורו מאבי סבו, תומאס קרוז או'מרה, אשר אומץ על ידי ולשים מהגרים ושונה ל"תומאס קרוז מייפות'ר". הוא גדל בעוני במשפחה שנשלטה על ידי אב מתעלל שקרוז תיאר בתור "סוחר של כאוס". הוא הוכה על ידי אביו, שאותו קרוז תיאר כבריון ופחדן.

משפחתו של קרוז שהתה במשך חלק מילדותו בקנדה. קרוז למד בבית הספר הציבורי רוברט הופקינס באוטווה, אונטריו, מכיתה ג' עד ה'. לאחר מכן עברה המשפחה לפרבר של ביקון היל, כדי שאביו של קרוז יוכל למלא תפקיד של יועץ ההגנה של צבא קנדה. שם, סיים קרוז כיתה ו' בתיכון הנרי מונרו, בו היה פעיל באתלטיקה, ושיחק הוקי רצפה כמעט כל לילה. הנרי מונרו היה גם המקום בו קרוז עסק בדרמה, בהדרכתו של ג'ורג' סטיינבורג. המחזה הראשון שבו השתתף נקרא "IT", וקרוז זכה בו בתפקיד ראשי יחד עם מייקל דה ואל, האחד משחק את ה"רע", והשני משחק את ה"טוב". ההצגה זכתה להצלחה רבה, וסיירה עם חמישה חברים לכיתה אחרים לבתי ספר שונים ברחבי האזור אוטווה, וגם צולמה בתחנת הטלוויזיה המקומית של אוטווה. קרוז נתקל בהצקות באופן קבוע ב-15 בתי ספר שונים בהם למד ב-12 שנים. כאשר קרוז היה בן 12, אמו עזבה את אביו, ולקחה את קרוז ואחותו לי אן איתה.

הוא השתתף לזמן קצר בסמינר לכמרים פרנציסקני בסינסינטי (על מלגת כנסייה) ושאף להיות כומר קתולי. בשנת הלימודים האחרונה שלו, הוא שיחק פוטבול בנבחרת בתור ליינבקר, אבל נופה מהקבוצה לאחר שנתפס שותה בירה לפני המשחק.

את דרכו אל המסך הגדול החל קרוז בתפקיד קטן בסרטו של פרנקו זפירלי, "אהבת בוסר" (1981) ובהמשך הופיע לצד ג'ורג' סי. סקוט ושון פן בסרט "כיבוי אורות". הפריצה שלו הגיעה כשכיכב בתפקיד הראשי בסרט נעורים בשם "שעשועים מסוכנים" (1983) לצד רבקה דה מורניי. הוא התפרסם בין השאר בזכות סצנת הריקוד בתחתונים. הכריזמה והמראה האטרקטיבי של קרוז עשו את העבודה, והוא קיבל על תפקידו מועמדות ראשונה ל"פרס גלובוס הזהב". הסרט הכניס בקופות בארצות הברית פי 10 מתקציבו, דבר שסלל לקרוז קריירה עשירה ומצליחה מאוד כשחקן קולנוע.

בניסיון לשחזר את ההצלחה של "שעשועים מסוכנים", כיכב קרוז בעוד סרט נעורים אחד, "כל הצעדים הנכונים", אך הסרט נכשל בקופות. גם סרטו האקסטרווגנטי של רידלי סקוט, "אגדה" (1985), בו שיחק קרוז, לא הצליח בקופות. אך שנה אחר כך, כשכיכב בסרטו של האח טוני סקוט, "אהבה בשחקים", הצליח. הסרט, שנעשה בתקציב של 15 מיליון דולרים, הכניס ברחבי העולם 353 מיליון דולרים והפך את קרוז לסמל מין ולכוכב קולנוע בינלאומי.

ב-1989 הופיע קרוז בסרטו של אוליבר סטון, "נולד בארבעה ביולי", שבו גילם את רון קוביק, פטריוט נלהב שהתנדב לנחתים בצבא ארצות הברית ונפצע במלחמת וייטנאם, ובעקבות זאת עבר מהפך רגשי ואידאולוגי ונעשה לאחד המנהיגים הפעילים בתנועת המחאה נגד המלחמה. טום קרוז הציג ברגישות ובתבונה את דמותו המורכבת של קוביק, כשבחציו השני של הסרט גילם את הדמות אך ורק בישיבה על כיסא גלגלים. מספר מבקרי קולנוע קבעו שזהו תפקיד חייו.

קרוז קיבל מועמדות לפרס אוסקר לשחקן הטוב ביותר על תפקידיו ב"נולד בארבעה ביולי" (1989) וב"ג'רי מגווייר" (1996); ולשחקן המשנה הטוב ביותר עבור תפקידו ב"מגנוליה" (1999). על שלושת הסרטים הללו זכה קרוז בפרס גלובוס הזהב.

קרוז כיכב ב-13 סרטים שהכניסו מעל 100 מיליון דולר בארצות הברית ובכך הוא השחקן שכיכב במספר שוברי קופות הרב ביותר, פרט לטום הנקס. קרוז הופיע בחמישה שוברי קופות רצופים: "בחורים טובים", "הפירמה", "ריאיון עם ערפד", "משימה בלתי אפשרית" ו"ג'רי מגווייר". בשנות ה-2000 הצליח קרוז לשחזר הישג זה כאשר כיכב ב-6 שוברי קופות רצופים, מאז "משימה בלתי אפשרית 2" ועד לקיץ 2006.

קרוז עבד עם הרבה במאים מפורסמים, ביניהם: סטיבן ספילברג ("דו"ח מיוחד", "מלחמת העולמות"), אוליבר סטון, רידלי סקוט, טוני סקוט (אהבה בשחקים), פרנסיס פורד קופולה ("נערי הכרך"), מרטין סקורסזה ("צבע הכסף"), בארי לוינסון ("איש הגשם"), בריאן דה פלמה ("משימה בלתי אפשרית"), ג'ון וו ("משימה בלתי אפשרית 2"), רון הווארד ("הרחק מכאן"), סטנלי קובריק ("עיניים עצומות לרווחה"), ג'יי ג'יי אברהמס ("משימה בלתי אפשרית 3"), בראד בירד ("משימה בלתי אפשרית 4").

בשנת 2016 שיחק בסרט הפעולה "ג'ק ריצ'ר: אין דרך חזרה", המשך לסרט ג'ק ריצ'ר משנת 2012, בכיכובו. ב-2017 הופיע בתפקיד הראשי בסרטים "המומיה" ו"תוצרת אמריקה". הסרט האחרון סיבך את קרוז בהאשמות קשות מצד משפחות של טייסים שהשתתפו בצילומי הסרט וקיפחו את חייהם כאשר ניסו לבצע פעלולים מסוכנים מדי לפי דרישותיו של קרוז והבמאי דאג לימן. קרוז סירב להגיב להאשמות.

ב-2019 נודע שחתם על חוזה להמשך השתתפות בסרטי ההמשך ל"משימה בלתי אפשרית": משימה בלתי אפשרית 7 ו-8.

ב-2022 חזר קרוז לגלם את דמותו של פיט "מאווריק" מיטצ'ל בסרט ההמשך לאהבה בשחקים - "אהבה בשחקים: מאווריק".

====קריירת מפיק====
ב-1996 הקים קרוז חברת הפקה משלו, והחל לקבל כוח רב יותר בסרטים בהם כיכב. הסרט הראשון אותו הפיק, "משימה בלתי אפשרית", היה להצלחה חובקת עולם, כשחלק ניכר מרווחי הסרט הגיעו היישר לכיסו.

===חיים אישיים===
קרוז התחתן עם השחקנית האמריקאית מימי רוג'רס ב-1987. הם התגרשו ב-1990. באותה שנה כיכב בסרט מרוצי המכוניות "ימי הרעם" לצד שחקנית אוסטרלית צעירה בשם ניקול קידמן. בין השניים התפתח רומן מתוקשר, שהוביל כעבור זמן קצר לנישואיהם. אחרי 11 שנות נישואים, הכריזו בני הזוג בפברואר 2001 באופן רשמי על פרידתם. קרוז וקידמן אימצו שני ילדים בזמן נישואיהם.

באפריל 2005 החל קרוז לצאת עם השחקנית האמריקאית קייטי הולמס, הצעירה ממנו ב-16 שנים. באפריל 2006 נולדה לזוג ילדה. באותה שנה הם התחתנו ולאחר חמש שנות נישואים, התגרשו.

מאז 1990 קרוז חבר פעיל בכנסיית הסיינטולוגיה.

==פילמוגרפיה נבחרת==
{| class="wikitable sortable" style="font-size:90%; line-height:1.2"
! שנה
! שם הסרט
! תפקיד
! class="unsortable" | הערות
|-
| 1981
| אהבת בוסר
| בילי
|
|-
| 1983
| שעשועים מסוכנים
| ג'ואל גודסון
| מועמד לפרס גלובוס הזהב לשחקן הטוב ביותר - סרט קומדיה או מוזיקלי
|-
| 1983
| נערי הכרך
| סטיב רנדל
|
|-
| 1983
| כל הצעדים הנכונים
| סטיפן ג'יורדביץ'
|
|-
| 1983
| לאבד את הבתולים בטיחואנה
| וודי
|
|-
| 1985
| אגדה
| ג'ק
|
|-
| 1986
| אהבה בשחקים
| פיט מיטצ'ל ("מווריק")
|
|-
| 1986
| צבע הכסף
| וינסנט לאורייה
|
|-
| 1988
| איש הגשם
| צ'ארלס (צ'ארלי) בוביט
|
|-
| 1988
| קוקטייל
| בריאן פלניגן
| מועמד לפרס פטל הזהב לשחקן הגרוע ביותר
|-
| 1989
| נולד בארבעה ביולי
| רון קוביק
| מועמד לפרס אוסקר לשחקן הטוב ביותרמועמד לפרס באפט"א לשחקן הטוב ביותר בתפקיד ראשיזוכה פרס גלובוס הזהב לשחקן הטוב ביותר - סרט דרמה
|-
| 1990
| ימי הרעם
| קול טריקל
| כמו כן כתב את סיפור העלילה יחד עם התסריטאי רוברט טאון
|-
| 1992
| בחורים טובים
| לוטננט דניאל קאפי
| מועמד לפרס גלובוס הזהב לשחקן הטוב ביותר - סרט דרמהמועמד לפרסי הסרטים והטלוויזיה של MTV לשחקן הטוב ביותרמועמד לפרסי הסרטים והטלוויזיה של MTV לגבר הנחשק ביותר
|-
| 1992
| הרחק מכאן
| ג'וזף דונלי
| מועמד לפרסי הסרטים והטלוויזיה של MTV לזוג הקולנועי הטוב ביותר (יחד עם ניקול קידמן)
|-
| 1993
| הפירמה
| מיטש'ל (מיץ') ריד
| מועמד לפרסי הסרטים והטלוויזיה של MTV לשחקן הטוב ביותרמועמד לפרסי הסרטים והטלוויזיה של MTV לגבר הנחשק ביותר
|-
| 1994
| ריאיון עם הערפד
| לסטאט
| מועמד לפרס סאטורן לשחקן הטוב ביותרזוכה פרס פטל הזהב לזוג הקולנועי הגרוע ביותר (יחד עם בראד פיט)מועמד לפרסי הסרטים והטלוויזיה של MTV לנבל הטוב ביותרמועמד לפרסי הסרטים והטלוויזיה של MTV לזוג הקולנועי הטוב ביותר (יחד עם בראד פיט)מועמד לפרסי הסרטים והטלוויזיה של MTV לגבר הנחשק ביותר
|-
| 1996
| ג'רי מגווייר
| ג'רי מגווייר
| מועמד לפרס אוסקר לשחקן הטוב ביותרזוכה פרס גלובוס הזהב לשחקן הטוב ביותר - סרט דרמהזוכה פרסי הסרטים והטלוויזיה של MTV לשחקן הטוב ביותרזוכה פרס סטלייט לשחקן הטוב ביותר - סרט קומדיה או מוזיקלימועמד לפרס גילדת שחקני המסך לשחקן הראשי הטוב ביותר
|-
| 1996
| משימה בלתי אפשרית
| אית'ן האנט
| מועמד לפרסי בחירת הילדים של ניקלודיאון לשחקן האהוב ביותרכמו כן שימש כמפיק
|-
|1999
|מגנוליה
|פרנק טי ג'יי מקי
|
|-
| 1999

| עיניים עצומות לרווחה
| ד"ר ביל הארפורד
|
|-
| 2000
| משימה בלתי אפשרית 2
| אית'ן האנט
| מועמד פרס פטל הזהב לרימייק או פריקוול הגרוע ביותרזוכה פרסי הסרטים והטלוויזיה של MTV לשחקן הטוב ביותרמועמד לפרסי בחירת הילדים של ניקלודיאון לשחקן האהוב ביותרמועמד לפרסי בחירת הנוער לשחקן האקשן הטוב ביותרכמו כן שימש כמפיק
|-
| 2001
| סטנלי קובריק: חיים בתמונות
| בתפקיד עצמו
|
|-
| 2001
| ונילה סקיי
| דייוויד איימס
| זוכה לפרס סאטורן לשחקן הטוב ביותרכמו כן שימש כמפיק
|-
| 2002
| דו"ח מיוחד
| ג'ון אנדרטון
| מועמד לפרס סאטורן לשחקן הטוב ביותרזוכה פרסי אמפייר לשחקן הטוב ביותר
|-
| 2002
| אמנות הלחימה
| בתפקיד עצמו
|
|-
| 2002
| אוסטין פאוורס 3: גולדממבר
| בתפקיד עצמו
| הופעת קמאו
|-
| 2003
| הסמוראי האחרון
| נייתן אלגרם
| מועמד לפרס סאטורן לשחקן הטוב ביותרמועמד לפרס גלובוס הזהב לשחקן הטוב ביותר - סרט דרמהמועמד לפרסי הסרטים והטלוויזיה של MTV לשחקן הטוב ביותרמועמד לפרס סטלייט לשחקן הטוב ביותר - סרט דרמהכמו כן שימש כמפיק
|-
| 2004
| הנוסע
| וינסנט
|
|-
| 2005
| מלחמת העולמות
| ריי פראייר
| מועמד לפרס סאטורן לשחקן הטוב ביותרמועמד לפרס פטל הזהב לשחקן הגרוע ביותר
|-
| 2006
| משימה בלתי אפשרית 3
| אית'ן האנט
| מועמד לפרס סאטורן לשחקן הטוב ביותרמועמד לפרסי בחירת הנוער לשחקן האקשן הטוב ביותרכמו כן שימש כמפיק
|-
| 2007
| כאריות לכבשים
| סנאטור ג'אספר אירווינג
|
|-
| 2008
| רעם טרופי
| לס גרוסמן
| מועמד לפרס גלובוס הזהב לשחקן הטוב ביותר - סרט דרמה
|-
| 2008
| מבצע ואלקירי
| קולונל קלאוס שנק פון שטאופנברג
| מועמד לפרס סאטורן לשחקן הטוב ביותר
|-
| 2010
| כמו יום ולילה
| רוי מילר
|
|-
| 2011
| משימה בלתי אפשרית 4: קוד הצללים
| אית'ן האנט
| מועמד לפרס סאטורן לשחקן הטוב ביותרמועמד לפרסי הסרטים והטלוויזיה של MTV לדו-קרב הטוב ביותר (יחד עם מיכאל ניקוויסט)מועמד לפרסי הסרטים והטלוויזיה של MTV להופעה עוצרת הנשימה הטובה ביותרמועמד לפרסי בחירת הילדים של ניקלודיאון לשחקן האקשן הטוב ביותרכמו כן שימש כמפיק
|-
| 2012
| רוק לנצח
| סטייסי ג'אקס
| כמו כן מבצע חלק משירי פסקול הסרט
|-
| 2012
| ג'ק ריצ'ר
| ג'ק ריצ'ר
| כמו כן שימש כמפיק
|-
| 2013
| אבדון
| ג'ק הארפר
|
|-
| 2014
| קצה המחר
| מייג'ור ויליאם "ביל" קייג'
| מועמד לפרס סאטורן לשחקן הטוב ביותרמועמד לפרסי בחירת הנוער לשחקן האקשן הטוב ביותר
|-
| 2015
| משימה בלתי אפשרית 5
| אית'ן האנט
| כמו כן שימש כמפיק
|-
| 2016
| ג'ק ריצ'ר: אין דרך חזרה
| ג'ק ריצ'ר
| כמו כן שימש כמפיק
|-
| 2017
| תוצרת אמריקה
| בארי סיל
|
|-
| 2017
| המומיה
| ניק מורטון
| זוכה פרס פטל הזהב לשחקן הגרוע ביותר
|-
| 2018
| משימה בלתי אפשרית: התרסקות
| אית'ן האנט
| כמו כן שימש כמפיק
|-
| 2021
| אהבה בשחקים: מאווריק
| פיט מיטצ'ל ("מאווריק")
| כמו כן שימש כמפיק
|-
|2023
| משימה בלתי אפשרית 7
| rowspan="2" | אית'ן האנט
| כמו כן משמש כמפיק
|-
|2025
|משימה בלתי אפשרית 8
|כמו כן משמש כמפיק
|}

==קישורים חיצוניים==

* 

* [http://rogerebert.suntimes.com/apps/pbcs.dll/article?AID=/19891220/REVIEWS/912200301/1023 מבקר הקולנוע האמריקני רוג'ר איברט, משבח את קרוז על הופעתו ב"נולד ב-4 ביולי"]
* 
* 
* 
* 
* 
* 
* 
* 
* 

==הערות שוליים==

קטגוריה:שחקני קולנוע וטלוויזיה אמריקאים
קטגוריה:מפיקי קולנוע אמריקאים
קטגוריה:סיינטולוגים
קטגוריה:אישים שהונצחו בשדרת הכוכבים של הוליווד: קולנוע
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גלובוס הזהב: קולנוע: שחקן ראשי בקומדיה או בסרט מוזיקלי
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס פטל הזהב: שחקנים
קטגוריה:זוכי פרס סאטורן לשחקן ראשי בקולנוע
קטגוריה:אמריקאים שנולדו ב-1962